31995R1863
L 179/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1863/95 AL CONSILIULUI
din 17 iulie 1995
de modificare a Regulamentului (CEE) nr. 1766/92 privind organizarea comună a pieței cerealelor și Regulamentul (CE) nr. 1868/94 de instituire a unui sistem de contingente pentru producerea amidonului de cartofi
CONSILIUL UNIUNII EUROPENE,
având în vedere Tratatul de instituire a Comunității Europene, în special articolele 42 și 43,
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social (2),
întrucât articolul 8 din Regulamentul (CEE) nr. 1766/92 (3) prevede un sistem de plăți compensatorii pentru producătorii de cartofi destinați amidonului de cartofi; întrucât, pentru a se evita producția excesivă de amidon de cartofi, aceste plăți compensatorii ar trebui plătite numai pentru cantitatea de cartofi livrată de un producător de cartofi unei întreprinderi producătoare de amidon, care nu duce la depășirea contingentului acestei întreprinderi;
întrucât articolul 2 din Regulamentul (CE) nr. 1868/94 (4) a stabilit contingentele pentru statele membre pentru producerea de amidon de cartofi pentru anii de comercializare 1995/1996, 1996/1997 și 1997/1998; întrucât aderarea Austriei, Finlandei și Suediei impune alocarea unor contigente pentru aceste state membre; întrucât dezvoltarea industriei amidonului de cartofi în perioada de referință menționată în Regulamentul (CE) nr. 1868/94 în aceste state membre diferă de cea din celelalte state membre; întrucât, în consecință, este necesar să se aloce contingente pe baza unei perioade mai reprezentative; întrucât baza pentru alocarea contingentelor utilizate pentru alte state membre nu este adecvată pentru Austria, Finlanda și Suedia, deoarece prima menționată la articolul 1 din Regulamentul (CEE) nr. 1543/93 (5) nu li se cuvenea; întrucât, în consecință, contingentele ar trebui alocate pe baza cantității de amidon de cartofi produsă în fiecare stat membru în anul calendaristic 1993, pentru care s-a primit ajutor național;
întrucât trebuie să se țină cont de faptul că în Finlanda, anul 1993 a fost mai puțin reprezentativ pentru nivelurile normale de producție decât în Austria și Suedia; întrucât, în cazul Finlandei, ar trebui alocat un contingent suplimentar pentru a acoperi producția care nu s-a putut realiza în 1993 ca rezultat al impunerii obligației de scoatere din circuitul agricol a anumitor terenuri;
întrucât, însă, ca urmare a unor dificultăți speciale din cele trei state membre în cauză, referitoare la unele modificări structurale, la capacitatea de producție neutilizată și la investițiile făcute înaintea introducerii sistemului contingentelor, contingentele mai sus menționate trebuie modificate;
întrucât, în urma unei erori, alineatele (1) și (2) ale articolului 6 din Regulamentul (CE) nr. 1868/94 par să fie în contradicție; întrucât, din motive de claritate, articolul mai sus menționat trebuie modificat,
ADOPTĂ PREZENTUL REGULAMENT:
Articolul 1
Articolul 8 din Regulamentul (CEE) nr. 1766/92 se modifică după cum urmează:
1.
Alineatul (2) devine alineatul (2) (a);
2.
Se adaugă următoarea literă:
„(b)
Fără a se aduce atingere literei (a), plata compensatorie se achită numai pentru cantitatea de cartofi livrată sub un contract încheiat între producătorul de cartofi și între prinderea producătoare de amidon de cartofi, în limita contingentului alocat întreprinderii respective, menționat la articolul 2 alineatul (2) din Regulamentul (CE) nr. 1868/94.”
Articolul 2
Regulamentul (CE) nr. 1868/94 se modifică după cum urmează:
1.
La articolul 2:
(a)
tabelul de la alineatul (1) se înlocuiește cu următorul tabel:
„Danemarca
178 460 tone
Germania
591 717 tone
Spania
2 000 tone
Franța
281 516 tone
Țārile de Jos
538 307 tone
Austria
49 100 tone
Finlanda
54 750 tone
Suedia
63 900 tone
1 759 750 tone”;
(b)
după a doua liniuță de la alineatul (2) se adaugă următorul paragraf:
„Totuși, în cazul Austriei, Finlandei și Suediei, statul membru alocă contingentul menționat la alineatul (1) întreprinderilor producătoare de amidon de cartofi, pentru a fi utilizat în anii de comercializare 1995/1996, 1996/1997 și 1997/1998, în special pe baza cantității de amidon de cartofi produs de acestea în anul calendaristic 1993 și pentru care au primit ajutor național.”.
2.
La articolul 6:
(a)
la alineatul (1) cuvintele „Fără a se aduce atingere articolului 5” se elimină;
(b)
la alineatul (2) cuvintele „Fără a se aduce atingere” se înlocuiesc cu „Totuși”.
Articolul 3
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 iulie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 iulie 1995.